Marion v Cannes prezentovala svoj nový film 355, v ktorom si zahrala po boku Penélope Cruz, Jessicy Chastain a Lupity Nyong'o. Niektorých návštevníkov, viac ako samotný film, zaujal skôr jej outfit.
Pred dvoma rokmi na tomto francúzskom festivale vyhlásili, že je nevhodné, aby ženy nosili na oficiálne udalosti topánky bez opätkov. Mnohé sa vtedy museli prezuť, pretože ich na červený koberec jednoducho nepustili. Navyše, nie je nikde napísané, čo si na červený koberec obliecť a obuť môžu a nemôžu, takže ich toto nepísané pravidlo prekvapilo.
Marion však tieto pravidlá nezaujímajú a obula si naozaj zaujímavý pár ručne vyrábaných topánok od návrhára Nicholasa Kirkwooda. Samozrejme, bez opätkov. Napriek tomu, bola jednou z najlepšie oblečených dám v tento festivalový deň a tento rebelský outfit obdržal mnoho komplimentov.